Lo-Renz-O/malagasy-sentence huggingface dataset:
Inona no tianao sy manavanana anao kokoa famakafakan-kevitra sa fanadihadiana lahatsoratra? 4- inona no noeritreretinao hatao any amin’ny bacc amin’izy ireo? 5- mahaliana anao ve ny famakafakan-kevitra? Eny tsia 6- ampy ve ny fampiasana aty am-pianarana momba azy io? Ampy tsy ampy 7- manomboka aiza no tokony hanombohana ny fampianarana ny famakafakan- kevitra mba hahaizana azy tsara? 2nde sa 1ere sa tle 8- inona no olanao rehefa manao famakafakan-kevitra? Alaharo ireto tsy azo tsara ny lesona momba azy tsy mahay na tsy mahatadidy tenina mpandinika na ohabolana samy manana ny fomba fiasany ny mpampianatra dia manahirana tsy ampy ny tenina mpandinika omen’ny mpampianatra atao porofon-kevitra sarotra loatra 9- ianao ve mazoto manao enti-mody famakafakan-kevitra? Eny tsia raha eny, inona no antony? Alaharo ireto te hahay matahotra ny mpampianatra hafa farito raha tsia, inona no antony? Alaharo ireto kamo tsy voafehy tsara asa efa mahazatra ka tsy mahaliana hafa farito 10- fantatrao ve ny tanjona kendrena amin’ny fianarana famakafakan-kevitra? Eny tsia raha mba mahafantatra ianao, azonao atao ve ny mitanisa izany? 11- inona amin’ireto no tena manahirana anao rehefa manao famakafakan-kevitra? Famoahana ny fk fitadiavana ny rh sy ny zk fitadiavana porofon-kevitra fandrafetana ny teny fampidirana sy ny teny famaranana hafa farito 16-inona no mba soso-kevitra hitanao fa hanatsarana ny fampianarana ny famakafakan-kevitra sy ny taranja malagasy mihitsy?
Nisy sekoly fahatelo niforona nametraka ny tena fototra tao amin’ny antrôpôlôjia io ilay sekoly nanome vahana ny anjara asa izay mitady ny marina momba ny tontolo fototry ny finoana, ny mazia, ny ambaratongam-piovana teo amin’ny kolontsain’olombelona na ny karazana lamina. Ireo karazan-tsekoly ireo dia mendrika fanajana lehibe tokoa noho ireo paika fanadihadiany izay tsy niala tamin’ny maha siantifika azy hatrany. Mandraka ankehitriny ny fandalinana ny toetra dia saika miely hatrany any amin’ireo oniversiten’ny californie. Ny paika siantifika ho enti-mahazo ny kolontsaina dia miezaka mitady ny fifandraisana sy ny endrika isehoany izay voafaritry ny anjara asan’ny kolontsaina. 1.3.1.4. Inona moa ny atao hoe kolontsaina? Ny kolontsaina dia milina iray lehibe izay afaka mifanehitra ireo olana maro manelingelina azy. Toe-javatra telo no isany tena mampanan-danja azy, eo ny lanjan’ny maha olona, ny fitaovana, ary ny toe-tsaina amam-panahy satria izy no mampifameno ny fahatsarana, ny fifanarahana, ny hevitra, ny finoana ary ny fomba amam-panao. Ny teôrian’ny kolontsaina dia anisan’ny mirona tamin’ny siansa mandinika ny aina sy ny zava-manana aina satria ny olombelona dia toa andevozin’izany filàna misy eo amin’ny manana aina mba ahafahany mivelona sy hitohizan’ny taranany. Ny fahafam-pony tamin’izany filana misy izany no nahatonga ny olombelona hamorona toerana ho azy manokana dia tsy inona fa ny kolontsaina na ny mahazay ny tsirairay, ary io tsirairay io dia miezaka ny hanara-maso ny trangan-javatra miseho mba hiahiany ny tenany sy hifehezany izany. Ary isaky ny misy filana vaovao miforona dia io kolontsaina io no mampianatra ny olona hanana fanapahana vaovao sy fanapahan-kevitra entitra manoloana izany. Koa azo faritana araka ny fandinihana ny hetsika sy ny rafitra misy ny kolontsaina ny kolontsaina dia sty inona fa endriky ny fahafenoana, ka tafiditra ao avokoa ny antanan-tohatra rehetra mifandray sy
Maro ihany koa ny olona efa manambady no mitondra fahoriana13 vokatry ny fampijaliam-bady eo anivon’ny tokantrano. Isan’ny manosika izay ampahoriana ny mitady fitiavana sy tambitamby any ivelany ka hanararaotan’ny hafa itiavana azy. Ity ohatra iray ity no entina maneho izany 32 aza malahelo fa na dia fahoriana mafy toy izany aza no ampitondrany anao dia eo anilanao mandrakariva ary mankahery tsy tokony hisy hatahoranao ny amin’izany fa afaka mameno ny banga ao am-ponao aho.
Nentin’ireo misionera vahiny taorian’ny niambohoan’ny mpanjaka ranavalona i vao tena niroborobo ny fivavahana kristianina teto madagasikara fa indrindra teto antananarivo satria ny mpanjaka ranavalona i dia tsy nankasitraka mihitsy ny fivavahana kristianina. Nambarany fa tsy mivavaka amin’ny razam-bazaha izy fa amin’andriamanitra sy ny razany ihany7. Araka ny nambaran-drabary 1951 17; 46 kanefa tamin’ny andron’ny mpanjaka ranavalona i koa dia efa nijoro ny fiangonana teo ambodin’andohalo sy ambatonakanga, ary izy no nanome làlana ny misionera hanao batisa ny kristianina maniry hatao izany ary koa nanaiky ny handraisan’ny kristianina ny eokaristia. Nony efa nihatra ny fanenjehana mahery vaika, dia tany an-tranon’olona no natao fiangonana. Ny fiangonana izay natsangana, dia natao ho fahatsiarovana ny fijoroana ho vavolombelon’i kristy nandritra ny fanenjehana ny fivavahana kristianina, ka anisan’ireny fiangonana ireny ny fjkm rasalama maritiora ambohipotsy. Natao ho zava-dehibe ihany koa ny fitaomana ny olona izay nitoriana ny filazantsara mba ho lasa mpitory.
Ny mpisolo manondro fafana 8 fiovana eo amin’ny mpisolo manondro eo amin’ny fiteny malagasy ôfisialy sy ny fiteny antanala fiteny malagasy ôfisialy. Fiteny antanala ohatra tao tany ta- tao maromiandra ta-maromiandra tao an-trano tan-dra o tao ambatofotsy t’ambatofotsy ao a- ao maromiandra a-maromiandra aoampiringalava ampiringalava any a y -any ry zareo no mody a y areo no mody. Ato atoy ato ny lalàna atoy ny lalà a. Ary arôy lavitra be ary ny misy ny havany lavitra be aroy neno misy ny havany. Avy ety lahatetoy -avy ety no miainga lahatetoy no menga. Avy ery lahateroy -avy ery no ipoirany lahateroy no ipoirany. Avy any lahatany -avy any ampiringalava no fiaviany lahatany ampiringalava no feveny. Avy eto lahateto -miainga avy eto no nandehanany menga lahateto no nengany. Avy ary lahataroy -avy ary ny lalan-dry zareo lahataroy neno lalan-dreo. Atsy asika -atsy avaratra drazanay. Ny fasan-drazana avaratra asika ny kiborin- eto etsy esika -andrasako eto ry zareo anio diasako esika areo niany. Ery erôy -mbola tazanay ery ny varavarana misokatra mbany sinzonay erôy neno varangara a midara atra. Ity itoy ito tany lova tamin’ny raiamandreninay ity tany lova tamy raiamandreninay itoy. Iry irôy iry misy kitapo tsara irôy misy sandrify sara. Tato tatoy -nilevina tato ny raibeny nilevina tatoy iababeny. Teto tety tetsy tetoy -tratra nangalatra teto ilay olona tatra nangalatra tetoy le olo. Tatsy tasika -tatsy nisy olona maty voatifitra tasika nisy olo maty vôtifitra.
Aminy, ny tanindrazana dia ny firenena. Ny firenena izay manana ny taniny, ny teniny, ary ireo mponina ao aminy. Ireo no lazainy fa, andry telon’ny fiandrianam- pirenena 90. Manamafy izany voalazany izany ny tononkalo nampitondrainy ny lohateny hoe telo izay iray masina ny taniko masina ny teniko, masina ny razako, indro koa mipoitra ny jinin-tanindrazako mioitra ka mioitra miezaka handroaka ny avelom-pangejana nambomba ny andro lasako 91
Tsapa amin io fampitahana io fa misy ny fiovana hita taratra eo amin ny fanatanterahana ny orimbato. Eo amin ny fanomezana atolotra ilay tovovavy, ohatra, dia vola no nasolo ireo fanomezana maro azo atao. Ny anton izany dia vokatry ny fahasarotam-piainana, tsy afa-manoatra izy. Faharoa manaraka izany, nanaovana fety nanasana ny fianakaviana, ny fokonolona, ny tapaka sy ny namana mihitsy izany raha tany amin ny faritra niavian izy ireo; fa rehefa tonga teto kosa izy ireo, dia saika raharaham-pianakaviana mangingina fotsiny izany. Ireo ôlo-maventy sy ireo ray aman-dreny avy amin ny roa tonta ihany no tena mandray anjara ao anatin ilay izy. Eo amin ny fitondram-pitenenana dia tsikaritra ho nisy fiovana ihany koa, satria samy nandray anjara tamin izany avokoa izay ôlobe sy ireo ray aman-dreny rehetra vory teo. Ny anton izany moa, dia noho ny tsy nahateo ilay antsoina hoe filohan ny ampahikely sy ny mpiambin-jiny , izay heverina fa tena mpitondra teny sy mpananatranatra ary mpanome jôro mandritra ny lanonam-pianakaviana. Izy ireo mantsy no heverina fa mpifandray amin ireo razana. Tsikaritra ho niova ihany koa ny tsy fanatrehan ireo zaza madinika sy ireo tapaka sy namana ny lanonana. Heverin ny aty an-drenivohitra amin ny ankapobeny fa raharahan olon-dehibe izany fanambadiana izany, ka tsy idiran ny ankizy madinika. Tsy nisy ihany koa ny famaranana sy ny fankalazana ny lanonana tamin ny alalan ny fiaraha-misakafo sy ny korana. Ny antony, araka ny nambaran izy mivady, dia naleo natambatra tany amin ny fisoratam-panambadiana sy ny fanamasinana tany am-piangonana. Marihana anefa fa ny azy ireo ihany no tsy niafara tamin ny fiaraha- misakafo nandritra ny dingan ny orimbato. Tsy voatery ho toy izany avokoa anefa ny an ireo mpiavy rehetra manatanteraka izany eo an-toerana.
Hery miteny irery misy maharatsy ilay kely dia efa miteraka tokoa, satria inoana fa mbola tsy matotra na ny lahy na ny vavy fa entanin’ny fo maimaika fotsiny. Ary ireo zanany avy eo no mijaly. Vao efa-taona aho no nipetraka tamin’ny renikely. Noho ireo antony nolazaiko teo aloha ireo, satria nisaraka ireo nahitako ny masoandro tsy maharitra angamba ny fitiavana raha atao aloha loatra ! Na koa fihazana mbola tanora ka lany tsiro vetivety. Mampalahelo tokoa ny mieritreritra hoe tsy anilan’ny ray sy renin’ny tena izany. Nefa izany angamba no efa anjara. Mozika
Fa tsy azo hadinoina koa ireo namana sy tapaka ary ny fianakaviana manontolo i neny sy ireo mpiray tampo, izay nanampy ara-kevitra sy ara-pitaovana. Singanina manokana eto ny vady aman-janako izay naira-niaina ny tebiteby sy ny fanahiana isan-karazany ary niteny sy nampirisika nandritra izay fotoana lava
Hoy i alphonse ravoajanahary marefo ihany moa ity ain’olombelona ity 101 ankoatra izany dia voaloko ankolaka ny maha-mpanabe sy mpandinika ny zavaboaary ny mpanoratra, ka anasongadinany ny zaza. Tamin’ity vanim- potoana ity tokoa no fanombohan’ny fanabeazana an-tsekoly voalohany. I piaget manokana, raha ny filazan’i viviane de landsheere, dia nanavaka ambaratonga efatra amin’ny fivoaran-tsain’ny zaza, araka ny fitombony avy amin’ny fahaterahany ka hatramin’ny fahaterany.102
Niroso ho eny amin ny firaisana faha-iv teo andrefan ambohijanahary mba hisoratra sy haka sary. 81. Izany hoe, manome fahalalana mikasika ilay toerana resahany koa ny mpanoratra, ankoatra ny fampivelarany ny tantara amin’izany ambodivona toerana fiantsonan’ny fiara fitaterana maro. Mpitatitra olona na entana mankany amin’ny faritany. Maraina be no nidiran ny fiara teo ambodivona .82 toa izany koa , ampasika toerana fiantsonan’ny fiara fitaterana any mahajanga. Tsy maintsy nisara-tsy fidiny teo ampasika , toeram-piantsonan ny fiara fitaterana ao mahajanga 83 tsy ampasika ihany anefa, araka izay hita ao amin’ny boky onjam-pilafila no toerana nampiasain’ny mpanoratra any amin’ny faritanin’i mahajanga. Eo indrindra koa ireo toerana maro ananan’ny mpanoratra fahalalana ka anomezany fanoritsoritana mazava. Ohatra amin’izany ireto boanamary tanàna kely sahabo ho telopolo kilometatra avy eo mahajanga, mivily miankavanana amin iny lalam-pirenena iny, mba hihazo ny helodranon i bombetoka. 84 antafia mahavariana eo ny ranomasina manga ny afovoany; mangamaitso ny andininy avy; mena-mavo kosa ny ety an-tsisiny avy. Salotsaloran ny roatran onja fotsy izany rehetra izany, mivalombalon-tsy mitsahatra tsofin ny rivo-malefaka. 85 rehefa fantatra ny manodidina ny toerana, ny fotoana kosa àry manao ahoana?
Na dia manana ny lanjany betsaka aza ny mpanoratra, tsy feno ny maha literatiora ny literatiora raha tsy eo ny mpamaky. Ambaran’i sartre fa tsy tanteraka ny asa famoronana raha tsy efa raisin’ny olona.35 manana ny anjara toerany ny mpamaky araka izany. Mazava fa ny mpamaky no mpandray ny asa soratra, izany hoe izy no sehatra ivelaran’ny literatiora. Vokatra izany, tsy misy literatiora raha tsy eo ny mpamaky, azo lazaina fa maty mihitsy aza. Hoy i ranoe ny mpamaky no sehatra ivelaran’ny soratra. Izy no mamelona ny soratra amin’ny alalan’ny fanakarana ny hevitra raketiny 36. Ny asa soratra dia mifono hafatra, ary izany hafatra izany dia tsy tafita raha tsy efa voavakin’ny mpandray azy. Anterin’i lila ratsifandrihamanana izany fiheverana izany amin’ny filazany fa raha voaray ihany anefa ny hafatra vao azo lazaina hoe nahomby ilay asa famoronana. Izay no maha zava-dehibe ny akony avy any amin’ny mpamaky sy ny mpihaino 37. Raha fintinina, dia mpamelona ny asa soratra ny mpamaky amin’ny alalan’ny fanakarana ny hevitra sy ny fandraisana ny hafatra ao aminy. Mihoatra noho izany aza ny anjara asan’ny
Nohalalinina tato amin’ity fizarana lehibe fahatelo ity ny fanabeazana aroson- dratrema william ao amin’ny boky hafatry ny mpanabe nojerena voalohany tamin’izany ny fanabeazana arosony amin’ny maha olon’ny fiaraha- monina azy. Samy nomeny fanabeazana sahaza azy, na ny isam-batan’olona, na ny fiaraha-monina, na ny firenena. Nisongadina tamin’izany, fa miainga amin’ny fahendren’ny isam-batan’olona ny fandrosoana, vao mitatra mankany amin’ny firenena. Nohadihadiana tao amin’ny toko faharoa kosa, ny fanabeazana arosony amin’ny maha mpanoratra azy. Tao anatin’izany no nahafantarana izay mampiavaka azy eo amin’ny fomba fanoratra. Anisan’izany ny filalaovany amin’ny teny, ny filalaovany amin’ny fehezanteny, ary ny fomba nentiny nandresy lahatra. Nifantina voambolana, naneho endri-pehezanteny , nandrafitra fehezanteny amin’ny rafitra samihafa izy nentiny nampita ny fanabeazana. Namahavahana ny fanabeazana arosony amin’ny maha olon’ny fampianarana fanabeazana azy kosa ny toko fahatelo farany. Ny nibahan-toerana tato indray kosa, dia ny firesahana ny fanabeazana aroson’ny mpanoratra amin’ny maha olon’ny fampianarana fanabeazana azy. Notsoahana tamin’izany ny fifandraisan’ny hafatry ny mpanabe sy ny fandaharam-pianarana, ireo torohevitra hanatsarana ny fampianarana fanabeazana, ary ireo teny na andian-teny tsara hotadidiana. Azo lazaina fa ny hafatry ny mpanabe dia azo itarafana ny toe-tsainy, ny heviny, ny maha izy azy, ny tanjony, ny hetahetany, eo amin’ny fanabeazana sy fampianarana raha dinihina ny boky, dia toy ny fitaratra amantarana ny mpanoratra.
Raha fehezina izany dia mifototra amin’ny lafiny toe-karena, ny lafiny maha olona misogandina amin’izany ny miralenta, ny lafiny tontolo iainana, ny miralenta ny fandrosoana fampandrosoana ho an’ny tanjon’ny fampandrosoana amin’ny taona arivo fahatelo, izay ezahin’ny fitondram-panjakana hotratrarina.
Nopotsipotsiriny tamin’izany ny lafin-javatra tsy nety rehetra teto amin’ny firenena. Eo aloha ny fanehoana fa ratsy, ary fitaka avokoa no fonosin’ireo toky omen’ny mpanjanaka. Dia mifaninana ny ngeza hanampy antsika, hono, ho matotra! Sioka fampandriana adrisa! Fandrika mifono fatotra
Ny fisedrana aseho amin’ny fanambatambazana ohatra mahatsara ny tarehinao ireo voahangy voatohy manendrika ny vozonao ireo rado nefa rojo volamena misy voavola no hataony ho anao tdt 1 10,11 misongadina avy hatrany fa ny parallélisme no hita eto, izay fifamalian- drafi-pehezanteny mitombo vahana, mifanohi-kevitra. Ny hevitra ao amin’ny fehezanteny roa voalohany dia mitovy satria samy maneho toe-javatra mahafatifaty fahitan’ny olona isan’andro. Io anefa dia toherin’ny fehezanteny fahatelo amin’ny hevitra hoe zava-tsarobidy sy ambony mbola tsy fahita no omena an’ilay solemita raha manaiky. Isan’ny paika lehibe mora maharesy lahatra ny fampifanatrehana toe- javatra roa, ka ny efa fahita no aroso aloha izay vao aseho ilay toe-javatra tiana hasongadina, ary ampidirina amin’ny alalan’ny mpampiankina mampifanohi-kevitra nefa izay mety ho antihèse 139. Ny parallélisme àry eto dia natao hampivohitra ny toe-javatra anambatambazana ilay solemita, dia ny harena sy vola hireharehana.
Araka ny efa voalaza dia niriariavan’ny mpanoratra hatramin’ny fahazazany ny tontolo ambanivohitra, niainany koa anefa ny tanan-dehibe misy fiantefany betsaka teo amin’ny tantara nosoratany izany, satria onenana ambanivohitra dia lalovana andrenivohitra na mifanohitra amin’io. Matetika aza dia akambany ireo riba roa ireo. Tahaka ny hita ao amin’ny fitaratra vaky izay nandokoan’ny mpanoratra ny tontolo andrenivohitra indrindra fa ny lafiny fampianarana zaza navela izay ahitana ny tontolo ambanivohitra nefa tsy latsa-danja amin’izany ny tontolo andrenivohitra eo amin’ny fiainana andavanandron’ny olona sarin’ankizy niresahany saika ny fiainana andavanandron’ny olona ambanivohitra indrindra ny fomba fiharian-karenany .
Ry andro sy taona mihelina etoana, meteza hiandry, meteza hangina! Andraso aho andraso fa mifamotoana amin ny asa tsy vita sy ireo olon-tiana! V. A tak 22 tsapa tokoa araka izany ny fahamarinan ny fandalovan ny fotoana eto an-tany. Misy fahatsiarovana maro raketin ireny andro sy taona ireny, ka izay no mahatonga
Ny diakona mpanao adilahy sy mpanakivy ny mpitandrina tsy hanao ny asany. Hoy ny diakona tamin’ny mpitandrina raha saika hamangy an- draivo izy tsia, tokoa marina. Tsy azo atao velively izany, tompoko. Ny andro alina ny orana mikija, ianao vao avy vonton’io ranonorana io, sady efa reraky ny raharaha androany rahateo, ka sao dia raiki-panaviana tsy satry. Tsy ho faty anio alina izy tsinona, koa aoka ho rahampitso mihitsy, tompoko, vao makany marina hianao.
Sehatra fiseharana vohitra vihirina zihitra zihirina vahotra vahorana ohatra oharina d ireo fototeny mitsaikona ahitana renifeo miranoka ao amin’ny tsinjara toeran’ny x1 amin’ny ankapobeny, eo amin’ireo fototeny mitsaikona ahitana renifeo mitafitafy h ao amin’ny toeran’ny x1, fanova r no mifanolo amin’ny faran-teny t? Riharan’ny fanovanana toy ireto ho tanisaina manaraka ireto dilotra dilorina tsolotra tsolorana velatra velarina halatra angalarina tselatra tselarana salotra salorana lalatra lalarana lalotra lalorina jelatra jelarina. Maningana amin’izany ny fototeny pololotra izay mifanolo amin’ny fanova t ny faran-teny t? R iharan’ny fanovanana amin’io voanteny io.
Tsy eo amin’ny kaominina ihany mantsy ity fahantrana ity fa eo amin’ny firenena ihany koa. Ary ireny olana ireny dia ahatarafana ny fahasahiranana mianjady amin’ilay firenena izay ambaran’i g. Rabearimanana hoe ny olana ara-toe-karena sy sy ara- tsôsialy malagasy dia taratry ny olana lalim-paka mianjady ny firenena. 30
Dia, kolontsaintsika malagasy amin ny ankapobeny mihitsy no tsy miraharaha ny fahadiovan ny manodidina antsika, tsy mikarakara ny fananana iombonana, sns. Porofon izany na any amin ny faritra aza, ny fanaovana maloto eny amoron- dranomasina, ny fanimbana ireo takamon ny jirama, sns. Azo lazaina izany fa tsy nitondra fampandrosoana ny lafiny sôsialy ny vokatry ny fahasamihafana fomba amam-panao eo amin ireo mpiavy monina eo amin ny fokontany 67 ha avaratra atsinanana, satria dia maloto ny tanàna, manjaka ny tsy fandriampahalemana. Raha izay ny fampandrosoana ny lafiny sôsialy vokatry ny fahasamihafana fomba amam-panao noho ny fisian ireo mpiavy maro eo amin ny fokontany dia horesahintsika farany ary hamaranana ny fampandrosoana ny lafiny sôsialy, ny fiahiana ny zaza sy ny ankizy ary ny tanora, ny fiahiana ny vehivavy, ny zokiolona.
Maro ny soatoavina malagasy no very nandritra ny fanjanahan-tany; noho izany rehefa tapitra ny fanjanahan-tany dia niezaka ny malagasy namerina tsikelikely ny fomba amam- panaony, hita taratra tamin’izany ny famerenana indray ny fomba amam-panao malagasy tany amin’ny sehatry ny dina. Raha atao jery todika ny dina tamin’ny andron’ny faha mpanjaka dia velirano sy fanozonana no nentina nanamafy sy nifampifehezan’ny fokonolona, nefa rehefa tonga ny fanjanahan-tany, dia ny fanjakana no tena nanara-maso ny fizotry ny dina sy ny fampiharana azy ary tsy mivoana amin’ny lalàna velona ny lalàna ampiharina amin’ny dina, na dia nisy aza ny fomba amam-panao nampidirina tamin’izany dia endrika sy saritsariny fotsiny ihany. Rehefa tapitra kosa ny fanjanahan-tany dia niverina indray ireo fombafomba amam-panao ifehezana ny fiarahamonina. Izany indrindra no lazain- dramangasoavina mpahay lalàna malagasy raha milaza ny maha zava-dehibe ny fomba ao amin’ny fiarahamonina malagasy izy hita fa amin’ny fiarahamonina nenti- paharazana, ny lalàna dia tsy miasa afa tsy anjara asa fanampiny, ny fototry ny fandaminana ny fiarahamonina, ny firafitry ny fiarahamonina dia mifototra amin’ny fomba; ny azo atao sy ny tsy azo atao , ny fady .48 izany hoe, ny fomba no tena mitazona anjara toerana lehibe eo amin’ny fandrindrana ny fiarahamonina nentim-paharazana. Nefa na izany aza dia niezaka hatrany ny fanjakana nifehy ny dina mba hisorohana ny fisian’ny dina tsy manaraka ny lalàna velona. Noho izany dia nisy ireo dina nankatoavin’ny fanjakana mba isorohana ny fiforonan’ny dina tsy ara-panjakana isan’ireny ny dinan’i sakaraha 1960 ary nohavaozina izany tamin’ny 1971 , dinan’i toliara tamin’ny 1975 ary ny dinan’ny mpihary tamin’ny 1981, ka ity farany dia efa nampiharina taty amin’ny distrikan’ambatomainty. Raha ny fampiharana ny dina ampifanarahana amin’ny lalàna velona dina ara- panjakana no jerena dia hita fa tsy nahitam-pahombiazana loatra ka nihevitra ny vahoaka fa ny dina izay ifanarahan’ny fokonolona no vahaolona amin’ny fitandroana ny fandriampahalemana ary vahaolana amin’ny tsy fahombiazan’ny fanjakana sy ny lalàna velona. Izany no nahatonga ny fananganana ny dina rebotiaka tany atsimo 1982 izay
Taorian’ny nijerena ny endrika isehoan’ny fiovam-peo, nojerena manaraka ny fiantraikan’izany fiovam-peo izany eo amin’ny hasim-peo araka anjara asa izay fototra niorenan’ny fandinihana. Azo lazaina fa tratra ny tanjona tamin’ity asa fikaroahana ity satria
Zava-misy no taterina eto, kanefa izany dia arahin’ny mpanao tatitra tsikera ka anomezany ny heviny manokana. Mahafinaritra ny mpanoratra an-gazety ny manao io karazan-dahatsoratra io satria, ho an’izay tsara sitrapo dia ahafahany maneho ny fomba fijeriny manokana. Araka izany dia misy tokoa ny mpanoratra an-gazety tsy manao ho vain-dohan-draharaha afa-tsy ny manasongadina ny lafy ratsin-javatra hatrany. Tsy tsikera be fahatany mitondra ho amin’ny fanimban-javatra anefa no atao eto, fa fanakianana mitombina satria misy fanazavana arahina tohan-kevitra mafonja ary mikendry ny hitondra fanitsiana na koa fanatsarana. Raha ny marina dia fomba iray anampiana ny mpamaky hahay mamaky ireo trangan-javatra samihafa misy eo amin’ny fiainana andavanandro io, kanefa dia afaka mitondra anjara biriky amin’ny fanarenana ny lesoka eo amin’ny zava-mitranga ihany koa.
Ny fitiavana mantsy no hery lehibe iray mampijoro ny maha olona eo amin’ny fiainana. Mampiharihary izany ny tenin’i siméon rajaona fa isan’ny mibaiko, mitantana ny fiainan’ny olombelona ny fitiavana, ary fototra ijoroan’ny maha olona 69. Ny fanovana endri-javatra azo avy amin’ny fampitoviana ny oharina fitiavana sy ny anoharana hira , ary ny sehatra ampitoviana izy ireo dia ao anaty ra no nampiasain’ny mpanoratra. Ny métaphore eto dia natao hampifintina ny fomba filazan-javatra ka manery ny sain’ny mpamaky handinika izay tiana lazaina. Ny tiana havohitra eto mantsy dia ny hoe,
Misy endri-tsoratra telo ampiasaina ao amin’ny boky, araka ny efa voalaza tany aloha. Samy manana ny anjara asany izy ireo. Toy izao izany ny endri-tsoratra rômana no ampiasaina amin’ny ankapobeny, izany hoe, amin’ny lesona sy ny lohateny rehetra ; ny fanontaniana sy ny karapanondron’ny lahatsoratra kosa no ampiasana ny sora-mandry ; hita any amin’ny teny manan-danja indray ny sora-matavy.
Ny toe-tsaina mankato no ahafahany mahafehy ny ho hevina ka entanina hatrany sy amporisihana izy ireo. F inona avy ireo antokom-pinoana manabe ny ankizy? V izahay ao amin’ny f. F. P. M ihany. F inona ny olana amin’ny fanabeazana ireo zaza ireo? V tsy fahampiana ara-bola, io no tena fototra. F manao ahoana ny lafiny sakafo?